Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
16 ต.ค. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 7.27 จุด (0.45%) ปิดภาคเช้าที่ 1,634.28 จุด ด้วยมูลค่าการซื้อขาย 30,312.52 ล้านบาท
Most Positive Impact: SCB (+0.65 จุด), OSP (+0.57 จุด), ADVANC (+0.57 จุด)
Most Negative Impact: CPALL (-0.43 จุด), BDMS (-0.3 จุด), IRPC (-0.19 จุด)
กลุ่มโรงไฟฟ้า และ Non-bank ยังคงปรับตัวขึ้นต่อ คาดตลาดจากการเก็งกำไรบนธีมอัตราดอกเบี้ยขาลง หลังเฟดตั้งเป้าอัดฉีดสภาพคล่องเดือนละ 6 หมื่นล้านเหรียญสหรัฐฯ ตั้งแต่ ต.ค. ถึงไตรมาส 2 ปีหน้า หลังธนาคารกลางเกาหลีใต้ลดดอกเบี้ย 25 bps เพิ่มแรงกดดันในการลดดอกเบี้ยของ กนง.
กลุ่มโรงกลั่นถูกแรงกดดันจากค่าการกลั่นที่อ่อนตัวลงเป็นผลมาจากค่าขนส่งทางเรือที่พุ่งสูงขึ้นหลังจากที่สหรัฐประกาศคว่ำบาตรบริษัทในเครือของ COSCO ซึ่งเป็นบริษัทขนส่งและโลจิสติกส์ใหญ่ที่สุดของจีน
แนวโน้มตลาดบ่าย
บ่ายนี้คาด SET Index ในกรอบ 1,620-1,635 จุด แม้ตลาดโดนแรงกดดันจากกลุ่มโรงกลั่นทำให้ตลาดมีการพักตัวลงมาบ้าง แต่คาดตลาดยังยืนในแดนบวกได้บนแรงหนุนจากความคาดหวังสหรัฐ-จีน บรรลุข้อตกลงการค้าใน 4Q19 การปรับลดดอกเบี้ยของธนาคารกลางทั่วภูมิภาค
แนะนำหุ้นที่ได้ประโยชน์จากทิศทางดอกเบี้ยต่ำเช่น โรงไฟฟ้า, REITs, Infra fund, และ Non-bank
กลยุทธ์การลงทุน เน้นลงทุนในกลุ่มที่มีปัจจัยหนุน และกำไร 2H19 มีแนวโน้มดี
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JAS SAWAD OSP TKN MEGA TU GFPT BDMS IVL
ประเด็นเศรษฐกิจสำคัญ ได้แก่ วันพุธ ติดตามตัวเลขค้าปลีกสหรัฐฯ เดือน ก.ย. (คาด +0.3% MoM) และสต๊อคน้ำมันดิบประจำสัปดาห์ของสหรัฐฯ คาดเพิ่มขึ้น 1.4 ล้านบาร์เรล วันพฤหัสฯ ติดตามการอภิปราย พรบ.งบประมาณปี 2563 ของไทย (วาระแรก), การประชุมผู้นำ EU เรื่องการเลื่อนกำหนดเส้นตาย Brexit รวมถึงโอกาสเห็น Brexit deal วันศุกร์ ติดตามGDP 3Q19 ของจีน (คาด 6.1% YoY ชะลอจาก 2Q19 ที่ 6.2% YoY) และสหรัฐฯจะขึ้นภาษีสินค้านำเข้าจากยุโรป
หุ้นแนะนำ IVL TASCO